CELEX: 32009R0299
Language: lv
Date: 2009-04-08 00:00:00
Title: Komisijas Regula (EK) Nr. 299/2009 ( 2009. gada 8. aprīlis ) par dažu preču klasifikāciju kombinētajā nomenklatūrā

9.4.2009   
            
            
               LV
            
            
               Eiropas Savienības Oficiālais Vēstnesis
            
            
               L 95/37
            
         
      KOMISIJAS REGULA (EK) Nr. 299/2009
   (2009. gada 8. aprīlis)
   par dažu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāparedz pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai papildina to ar papildu apakšnodaļām un kura izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodiem, kas norādīti minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka persona, kuras rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā izdevis dalībvalsts muitas dienests, bet kura neatbilst šās regulas noteikumiem, var turpināt to izmantot trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošu izziņu par tarifu, ko snieguši dalībvalstu muitas dienesti, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 8. aprīlī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Komplekts mazumtirdzniecībai kartona kastē, kurā ietilpst:
                  
                              —
                           
                           
                              dažādas plastmasas pērlītes un bižutērijas elementi, ko var savērt uz auklas,
                           
                        
                              —
                           
                           
                              aukla no sintētiskiem diegiem,
                           
                        
                              —
                           
                           
                              magnēti,
                           
                        
                              —
                           
                           
                              instrukcijas,
                           
                        
                              —
                           
                           
                              auduma maisiņš ar sasienamu aukliņu.
                           
                        Komplekts paredzēts bērniem, lai tie paši izgatavotu bižutēriju, ko var pārveidot, izmantojot magnētus.
                  Maisiņu var izmantot, lai glabātu dažādas detaļas un bižutērijas elementus, kad tie ir savērti uz auklas.
               
               
                  9503 00 70
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 9503 00 un 9503 00 70 aprakstus.
                  Veids, kā produkts tiek piedāvāts, un atsevišķu sastāvdaļu vērtība skaidri norāda uz to, ka komplekts ir izmantojams kā rotaļlieta (skatīt arī Harmonizētās sistēmas skaidrojumus 9503 pozīcijai, priekšpēdējā rindkopa).
                  Izstrādājumu nevar klasificēt 7117. pozīcijā kā bižutēriju, jo, tiklīdz visas tā daļas savieno, tam ir rotaļlietas izskats un raksturīgākās īpašības.
                  Līdz ar to komplektu klasificē kā citādas rotaļlietas komplektos ar KN kodu 9503 00 70.